ཁོ་པ་ཚོས་སྨྲ་བརྗོད་རང་དབང་གི་ཞལ་ལྕེ་ཡོངས་སུ་གཅོད་འདོད་ནའང་།སྨྲ་བརྗོད་རང་དབང་ནི་ཆེས་མ་མཐའི་འགྲོ་མིའི་རང་དབང་གི་རྩ་བ་ཞིག་ཡིན་པས།ཇི་ལྟར་དགག་ན་དེ་ལྟར་ཡུན་གྱིས་ཉི་མ་ཤར་ཤར་དང་ཟླ་བ་ཚེས་ཚེས་སུ་འོང་བ་གདོན་མི་ཟའོ།།མདོར་དྲིལ་ན་གནམ་འོག་ན་རང་དབང་དང་དམངས་གཙོ།འདྲ་མཉམ་དང་གནས་ལུགས།བདེན་པ་དང་ཞི་བདེར་འབོད་པ་གཏོང་མཁན་རྣམས་ཀྱིས་གང་ཐུབ་ཐུབ་ཀྱིས་ལས་ཀ་ཏོག་ཙམ་རེ་གནང་དགོས་པ་དེའོ།།ཁོ་བོར་མཚོན་ན་བདག་དབང་དང་སྲིད་དབང་སུ་ཞིག་གི་ཡིན་པ་གཙོ་བོ་མ་ཡིན་པར།རང་དབང་དང་འདྲ་མཉམ།དམངས་གཙོ་དང་བདེན་པ་ལ་ལྡོག་བརྫིས་གཏོང་མཁན་གྱི་སྒེར་གཅོད་བཙན་པོ་ཕྱི་ནང་གང་ཡིན་ཀྱང་།ཁོ་བོས་མཐའ་གཅིག་ཏུ་རྒོལ་བ་རྒྱག་པའི་གནས་ཡིན་ནོ།།